Cartoon Network

ממוזער|לוגו Cartoon Network (וריאציה)
Cartoon Network (בתרגום חופשי לעברית: רשת המצוירים, בתעתיק עברי: קַרטוּן נטוורק) הוא ערוץ ילדים בינלאומי מצליח בבעלות האחים וורנר דיסקברי . רוב התכנים בערוץ הם סדרות אנימציה לילדים. הערוץ נוסד ב-1 באוקטובר 1992 על ידי בטי כהן בארצות הברית, ב-30 באפריל בארגנטינה כגרסה לאמריקה הלטינית וב-17 בספטמבר 1993 בבריטניה ובאירופה.

הערוץ שידר סדרות אנימציה ישנות מחברות ההפקה של האחים וורנר ושל האנה ברברה, ועדיין משדר סדרות אנימציה אמריקאיות חדשות וסדרות אנימה יפניות, בעיקר סדרות אנימה ארוכות.

ב-2006 החל הערוץ לשנות את לוח השידורים שלו, ורוב הסדרות המקוריות של "האנה ברברה" והאחים וורנר הפסיקו את שידורן בשידורים חוזרים בערוץ. מאוחר יותר הובאו לערוץ סדרות חדשות. סדרות אנימציה של האחים וורנר עדיין משודרות בערוץ, גם עם פרקים חדשים וגם בשידורים חוזרים, בנוסף לסדרות בלייב אקשן.

בסוף 2009 יצאה רצועה לערוץ בשם "CN Real" שמשדרת בשעה מסוימת סדרות לייב-אקשן בלבד ב-Cartoon Network. נטען שהרצועה הייתה ניסוי כושל להתחרות בערוץ דיסני ושהסדרות ששודרו בה היו חסרות מקוריות. הרצועה נכשלה ושידוריה הסתיימו ב-2010.

ממוזער|לוגו "Boomerang" 
"Boomerang" , ערוץ משנה של Cartoon Network, משדר בשידורים חוזרים סדרות ישנות של חברת "האנה ברברה", בעיקר סדרות אנימציה של זיכיונות מדיה.

החל מ-13 בספטמבר 2021, רצועת שידור בשם "Cartoonito"  הושקה בארצות הברית, ובה משודרות בעיקר סדרות המיועדות לגיל הרך בשעות הבוקר, בהן "פוקויו", "קאיו", ו"בינג", שמדובבת לאנגלית אמריקאית בהפקת דיבוב עבור הערוץ.

 בישראל 
בישראל הגרסה האירופאית של הערוץ שודרה בחברת הכבלים הבסיסיים מת"ב משנת 2000, ולאחר מכן גם בחברות יס והוט. הערוץ שודר בישראל ללא כתוביות בעברית. בשנת 2005 הופסקו שידורי הערוץ ב-HOT וב-28 בדצמבר 2009 הופסקו השידורים אף ב-yes ובמקומו עלה ערוץ ילדים חדש שנועד לגיל הרך ונקרא "JimJam".

ב-20 ביוני 2011 רכש ערוץ הילדים תכנים של הערוץ כרצועת שידור יומית, והרצועה עצמה שודרה החל מה-31 ביולי 2011, עד לסיומה ב-2019. בין הסדרות ששודרו: "רגולר שואו", "רולבוטס", "הרפתקאות פין וג'ייק", "גארפילד שואו", "בן 10", "ג'נרטור רקס", "באטמן: האמיצים והנועזים", "בקוגן", "המופע של הלוני טונס", "ליגת הצדק - הדור הבא", "הדרקון הראשון שלי", "אוגי והמקקים", "נינג'גו" (עונות 4–5), "סקובי-דו מסתורין בע"מ", "ג'וני טסט" ו"כוח הטיטאנים".

ביולי 2015 רכשה חברת סלקום tv את התכנים של הערוץ. התכנים נמחקו בתחילת 2018.

בספטמבר 2019 רכשה חברת yes את התכנים של הערוץ כספרייה בשירות ה-VOD של החברה. תוכני הספרייה הוסרו מהשירות ב-31 באוקטובר 2021. ב-1 במאי 2023 חזרה הספרייה לשירות עם מספר של 11 תכנים, כאשר משתמש הרוכש אותה מקבל גם את תוכני ספריית דיסקברי+ ולהפך.

החל מדצמבר 2023, חלק מתוכני רצועת השידור "Cartoonito" משודרים בערוץ הופ!.

 תוכניות מקור של הערוץ ששודרו בישראל 
 אד, אדד ואדי (1999–2009) - עוסקת בשלושה חברים: אד, אדד/דאבל די ואדי. בסדרה זו מכיל כל שם פרק את המילה "אד".
 איויל קון קרנה (2001, 2003–2004) - ספין אוף של "ההרפתקאות של בילי ומנדי" על נבל בשם איויל (שמשמעותה "רוע") קון קרנה, מיליונר מרושע שמנסה להשתלט על העולם אך ללא הצלחה. אליו מצטרפת המדענית ד"ר גאסלי, שהצילה אותו לאחר תאונה קטלנית שהוא עבר כשכל מה שנשאר ממנו הוא מוח וקיבה שהיא שמה בשני מכלים שהיא המציאה, ואחר כך חיברה אותם לגוף של דוב טיפש שברח מהקרקס. עוזר להם גנרל סקאר שאינו מחבב את איויל והצבא שבפיקודו.
 אליוט קיד
 אמיץ הכלב הפחדן (1999–2002)
 ארבעת המופלאים (2006–2007) - מבוסס על הקומיקס באותו שם, המספר על חמישה אסטרונאוטים שטסו לחלל ובעקבות קרינה קיבלו כוחות מיוחדים. לכל אחד מהם יש יכולת משלו וארבעה מתוכם הקימו קבוצה ביחד כדי להציל את העולם מרוע, כשהחבר הנותר הפך לנבל בשם ד"ר דום שרוצה להשמיד את המין האנושי ואותם.
 אסונות המלך ארתור (2005–2006) - מספרת על ניסיונותיו של המלך ארתור לרצות את הנסיכה גווינביר ללא הצלחה, שלשם כך הוא מגייס את מרלין הקוסם ואת אבירי השולחן העגול ויוצא למסעות.
 אטומיק בטי (2004–2008)
 באטמן: הדור הבא (2000–2001)
 בא בדוב (2017–2018)
 בית פוסטר לחברים דמיוניים (2004–2009)
 בן 10 (2005–2008)
 בן 10: כוח החייזרים (2008–2010)
 בן 10: החייזרים החדשים (2011)
 בנות הפאוור פאף (1998–2005) - עוסקת בשלוש גיבורות על צעירות שנוצרו באופן לא מתוכנן על ידי מדען בשם פרופסור יוטוניום, המגדל אותן כאבא. מחד גיסא חיות הבנות כבנות אנוש ואחיות לכל דבר ומאידך גיסא מגינות על העולם מפני נבלי על.
 ג'וני בראבו (1997–2004) - מספרת על גבר טיפש עם משקפי שמש שגר עם אמא שלו. כל הזמן מנסה ג'וני להתחיל עם נשים ללא הצלחה. הדמויות האחרות בסדרה הן סוזי - ילדה קטנה ושכנה של ג'וני, קארל - החבר החנון של ג'וני, ופאפס - בעל דיינר.
 ג'וני טסט (2005–2008, 2009) - ילד בן 11, אשר יש לו שתי אחיות שמנסות עליו ניסויים וכלב מדבר.
 ג'וניפר לי (2005–2007) - מספרת על ילדה שנעשית הטאשוואנזי - מגינה על העולם הרגיל מעולם המפלצות שבני אדם רגילים לא רואים, וצריכה לשמור על איזון כדי שבני האדם לא יגלו על עולם המפלצות ושאלה לא יפגעו בעולמם של אלה. עוזרים לה ריי ריי, אחיה הקטן שרואה את המפלצות, סבתא של ג'וניפר שהייתה הטאשוואנזי עד עכשיו, ומונרו, שהוא כלב חכם מדבר והוא העוזר הרשמי של הטשוואנזי. אחיה הבכור, דניס, אינו מבחין במפלצות אלא אם כן יש ברשותו קמע מיוחד.
 ג'וסי והפוסיקאטס
 ג'ורג' מלך הג'ונגל (2007–2008) - מבוסס על סרט עם אותו שם, שעוסק בדמות בשם ג'ורג, שהוא בעצם פארודיה על "טרזן".
 ג'ק הסמוראי (2001–2004)
 דוד סבא (2014–2017)
 האחים אדרנליני (2006–2007) - מספרת על שלושה אחים שעוסקים בפעלולים נועזים, נוסעים ברחבי העולם ונתקלים בצרות.
 ההרפתקאות של בילי ומנדי (2001–2007)
 הונג קונג פואי
 הי הי פאפי אמי יומי (2004–2007) - מבוססת על כוכבות הרוק היפניות פאפי, אמי ויומי, שמגיעות לאמריקה ונוסעות בקרוואן ביחד עם המנהל החמדן שלהן ממקום למקום ומופיעות בפני קהל. הסדרה מספרת על ההרפתקאות שהן עוברות, וכוללת שירים מקוריים של הצמד. לעיתים מוצגים מעברונים בהם מוצג הצמד במציאות.
 המעבדה של דקסטר (1996–1998, 2001–2003)
 הכבש בעיר הגדולה (2000–2002) - מספרת על כבש שעזב חווה ובא לעיר הגדולה. הכבש נרדף על ידי גנרל ומדען משוגע במטרה להפוך אותו לנשק מבוסס כבשים.
 הכיתה של סאני (2006–2008)
 הסמור הערמומי (1997–1999) - בניגוד לשאר הסדרות בערוץ, זו אינה סדרה סדרתית שכל פרק קודם בה משפיע על הנוכחי. הסדרה מתמקדת בשתי דמויות: הסמור החכם והבבון הטיפש. יש גם דמויות משנה שמופיעות בחלק מהפרקים, כגון הבחור האדום - דמות עירומה ואדומה שנראית כמו שד, אישה בלונדינית, וכן פרה ותרנגול מהסדרה "פרה ותרנגול". בכל פרק, שתי הדמויות הראשיות עוסקות במשהו אחר. לדוגמה, בפרק אחד הסמור הוא רופא שיניים בימי הביניים שנעזר בקסם, והבבון הוא העוזר הלא יוצלח שלו שמקנא בו, ובפרק אחר הסמור הערמומי הוא מדריך נהיגה והבבון הוא מתלמד הנהיגה. ברוב הפרקים יש את הדינמיקה של הפרוטגוניסט שהוא הסמור, ועוזר פחות ערך שהוא הבבון, אבל יש פרקים שבהם השניים לא קשורים, כמו למשל בפרק שבו הסמור הוא חוקר טבע ומצלם את הבבון שכל הזמן משנה מקום מחיה. כאמור, כל פרק אינו מתקשר לקודמו.
 העולם המופלא של גאמבול - סדרה המספרת על משפחת ווטרסון, הכוללת חמש נפשות: אנאיס, ניקול, ריצ'רד, דרווין וגאמבול.
 התאומים השובבים (או: "התאומים קראמפ") (2002–2006) - מספרת על זוג תאומים, שאחד מהם עדין ופעיל למען בעלי חיים, ואחד קשוח ושובב שאוהב זבל מתכתי ועשיית תעלולים. לכל אחד מהאנשים בסדרה צבע עור שונה ואף לא מציאותי, אך אין סיבה ברורה מדוע בחרו היוצרים לעשות כך. לדוגמה, צבע עורו של האח הקשוח הוא סגול והצבע של אמם של התאומים הוא צהוב, כאשר צבעו של האח העדין הוא רגיל.
 חבורת הנוסעים בזמן (2001–2004) - מספרת על רובוט חכם, שוטר זמן קשוח וילד יתום שגרים על תחנת חלל ומשוגרים לכל מיני זמנים בהיסטוריה כדי לתקן שם שגיאות שיכולות לשנות לרעה את ההווה. הילד היתום מצטרף אל הרובוט, והם נפגשים עם השוטר אחרי שהם משוגרים לזמן לא נכון בהיסטוריה, וכל פעם מחדש מגלים שיש לו ידע נרחב על ההיסטוריה ושהוא יכול להיות לעזר כי הם לא מוצלחים בעבודה שלהם.
 חברי לספורט הוא קוף (2005–2008) - מספרת על ילד שבמסגרת חילוף תלמידים מועבר באופן כפוי לבית ספר לחיות, מפני ששם משפחתו הוא ליון (אריה), והוא מתחבר עם קוף-עכביש שעוזר לו להתאקלם במקום.
 טום וג'רי
 יוגי הדוב
 ילד הגאדג'ט (1995–1996) - סדרה בת של "חוש-חש הבלש" המספרת על ילד שבגופו הושתלו כלים רובוטיים. ילד הגאדג'ט עוזר לעצור את הרשעית ספיידרה. הוא חלק מארגון ממשלתי שכולל מדען שממציא גאדג'טים לעזרתו, צ'יף שאחראי עליהם, סוכנת בשם הת'ר, ורובוט כלב בשם ג'י תשע (G9) או ג'י ניין (שם זה הוא משחק מילים על המילה קיי ניין (K9), שהיא קיצור למילה קיניין (canine) שמשמעותה "כלב")
 ילד סנאי (2006–2007)
 לוני טונס
 ליגת הצדק הדור הבא (2013) - חבורה של גיבורים צעירים נלחמים בכוחות הרשע, בעוד הם מוכיחים את עצמם כחברים ראויים בליגת הצדק, מכיוון שיש לליגת הצדק בעיות שעלולות לחשוף את זהותן של כל חברי הליגה, באטמן נותן רשות לכל העוזרים של כל אחד מהגיבורים להקים צוות משלהם. עכשיו שהם בליגה משלהם, הגיבורים הצעירים יצטרכו להוכיח שהם מסוגלים להשתמש ביכולותיהם לטובה ועוד להתמודד עם מכשולים היום יומיים של כל נער ונערה.
 מגאס XLR (2004–2005) - סדרת אנימציה אמריקאית בעלת פן מעט קומדי. לוחמת מהעתיד בשם קיבה ושני חובבני משחקי וידאו, קופ (איש שמן ולא אחראי) וג'יימי (שכל הזמן חושב על כסף ועל מה היה קורה אילו הוא היה מטיס את מגאס), מצאו רובוט ענק בשם "מגאס" ונלחמים נגד צבא חוצני בשם "הגלורפט". הגלורפט רוצים לגנוב את מגאס כדי להשתלט על הגלקסיה ולהשמיד את המין האנושי. השלישייה ומגאס הם התקווה אחרונה.
 מייק, לו ואוג (1999–2000) - מספרת על ילדה, שבחילוף תלמידים נשלחת לאי שבו נמצאים "מקומיים" בריטיים שהתרסקו שם, מדברים אנגלית ומנסים להיות פראיים ללא הצלחה.
 מרוצים מטורפים
 מלחמת הכוכבים: מלחמת המשובטים (2003–2005) - הסדרה מבוססת על סרטי מלחמת הכוכבים ומתרחשת בין הסרט השני לשלישי.
 משפחת המרגלים שלי - סדרת קומדיה לא מצוירת.
 משפחת קדמוני
 משפחת סילוני
 נינג'ה גו - סדרת אנימציה מבית לגו המספרת על חבורת נינג'ות. בישראל הסדרה שודרה בניקולודיאון ב-2012.
 סוניק בום (2015) - סדרת אנימציה המהווה ספין-אוף לזיכיון משחקי הווידאו "סוניק הקיפוד".
 סנאגלפוס
 סקובי דו
 פרה ותרנגול (1997–1999) - מספרת על שני אחים. האח הגדול הוא תרנגול והאחות הקטנה היא פרה. הוריהם של השניים הם בני אדם שאף פעם לא רואים את החלק העליון של הגוף שלהם. יש להם דוד בשם בונלס צ'יקן (תרנגול בלי עצמות) וחברים בשם פלם וארל.
 צ'אודר
 קוד ליוקו (2004–2005) - חבורת ילדים שמגלה מנהרה, ובתוכה מחשב שמכניס אותם לעולם וירטואלי שבו אישיות מחשבית מנסה לצאת מהמחשב ולהרוס את העולם. הילדים מנסים לעצור בעדו.
 קרוסלת הקסמים (2000–2003)
 קייטנת לאזלו (2005–2008)
 קלארנס (2015–2017)
 קרייג ויליאמס (2020)
 רגולר שואו
 רובוטבוי (2005–2008) - מספרת על מדען שפיתח רובוט מתוחכם. הרובוט נשלח לילד, ששלח למדען מכתב לגבי הרובוט, שהוא הפיתוח האחרון שלו. המדען מסביר שיש מישהו שמנסה כל הזמן לגנוב את הרובוט ושהוא לא בטוח אצלו ושהוא גם רוצה שהרובוט ילמד איך זה להיות ילד אמיתי, ולכן הוא מפקיד אותו בידיו של טומי. טומי, ביחד עם חברו גאס, שומר על הרובוט ומלמד אותו להשתלב בחברה זו, והסדרה מספרת על ניסיונות הגנבה הקלפטומניים של הרובוט המאוד חזק (שיכול להיות במצב רדום וקטן, מצב פעיל וקצת גדול יותר, ומצב מלחמתי שבו הוא גדל ויש לו כלי לחימה טובים)
 שובבים בחלל (2002) - מספרת על משפחה שבטעות נבחרת להישלח לנסות תחנת חלל חדשה שחברה בשם קראטץ' יצרה בעולם שדומה למציאות אבל מתקדם יותר. למשפחה מצטרפת אמו של הבעל והשכנים של המשפחה.
 שם קוד: ילדי השכונה (2002–2008) - חבורה של חמישה ילדים בני 9 ו-10 שמתגוררים בבית עץ. החמישה הם קבוצה של צעירים המורדים נגד ילדים שעוברים את גיל ההתבגרות, נוער ואף מבוגרים, אף על פי שבפועל הם לא מורדים במשפחתם. הם משתמשים בגאדג'טים שמורכבים מצעצועים, פחיות ועוד. חמשת הילדים בסדרה נקראים בכינויים של מספרים (שמות אלה מאויתים בסדרה במקור Numbuh ולא Number): מספר 1 הוא נייג'ל אונו, בריטי בעל הומור יבש העומד בראש החבורה, מספר 2 הוא הוגי גיליגן ג'וניור, טייס בעל עודף משקל וחברו הטוב של מספר 1, מספר 3 היא קוקי זאמבאן, ילדה יפנית שדוברת אנגלית, נחשבת לילדותית בחבורה וחובבת בובות, מספר 4 הוא ואליבי ביטלס, ילד אוסטרלי נמוך קומה שנחשב לקשוח בחבורה ולו מערכת יחסים עם מספר 3, ומספר 5 היא אביגייל לינקולן, אפרו-אמריקאית בעלת אופי טום בוי שנחשבת לאינטליגנטית בחבורה.
 תפוח ובצל ירוק (2020)
 הדרקון הראשון שלי

 השוואה בין הסדרות כיום בפלטפורמות השידור השונות בישראל
רצועת Cartoon Network בערוץ הילדים (2011-2019)

סלקום tv (2015-2018)

yes ()

ערוץ הופ! (2023-הווה)
 באגס באני והבנאים
 באטווילס

ראו גם
Adult Swim

 קישורים חיצוניים 



 אתר הערוץ החדש
 אתר הערוץ בומרנג (Boomerang)


 ביאורים 

 הערות שוליים 

קטגוריה:ערכים שבהם תבנית בריטניקה אינה מתאימה
קטגוריה:וורנר מדיה
קטגוריה:ערוצי טלוויזיה אמריקאיים
קטגוריה:ערוצי טלוויזיה לילדים